L 263/32 Jurnalul Oficial al Uniunii Europene 7.10.2009 I (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 2 octombrie 2009 de stabilire a unor modalități practice pentru schimbul de informații prin mijloace electronice între statele membre în temeiul capitolului VI din Directiva 2006/123/CE a Parlamentului European și a Consiliului privind serviciile în cadrul pieţei interne [notificată cu numărul C(2009) 7493] (Text cu relevanță pentru SEE) (2009/739/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne (!), în special articolul 36 a doua teză, după consultarea Autorităţii Europene pentru Protecţia Datelor, întrucât: () Obligația de asistență reciprocă și de cooperare eficientă impusă statelor membre prin articolele 28-36 din Directiva 2006/123/CE presupune schimbul de informații între autoritățile competente ale statelor membre. În vederea unei bune funcţionări, cooperarea între statele membre trebuie să fie sprijinită de mijloace tehnice care să permită o comunicare rapidă și directă între autori- tățile competente ale acestora. În acest sens, articolul 34 alineatul (1) din Directiva 2006/123/CE prevede insti- tuirea unui sistem electronic pentru schimbul de informații între statele membre de către Comisie, în cooperare cu statele membre, luând în considerare sistemele de informații existente. Sistemul de informare al pieței interne („IMI”), stabilit în temeiul Deciziei 2004/387/CE a Parlamentului European şi a Consiliului din 21 aprilie 2004 privind furnizarea interoperabilă de servicii paneuropene de guvernare elec- () JO L 376, 27.12.2006, p. 36. tronică administrațiilor publice, întreprinderilor și cetă- țenilor (IDABC) (?), este un instrument electronic destinat sprijinirii unui număr de acte legislative în domeniul pieţei interne care impun un schimb de informații între administrațiile statelor membre. Întrucât IMI permite un schimb de informații structurat şi sigur între autoritățile competente prin mijloace electronice şi întrucât ajută autoritățile competente să identifice cu uşurință interlocutorul relevant dintr-un alt stat membru și să comunice cu acesta într-un mod eficient şi rapid, se impune utilizarea IMI pentru schimbul de informații în sensul Directivei 2006/123/CE. Pentru a permite autorităților competente din statele membre să realizeze schimburi de informații prin mijloace electronice într-un mod eficient, este necesară stabilirea unor modalități practice pentru astfel de schimburi prin IMI. În afara unor cereri de informare şi de efectuare a unor verificări, inspecții și investigații, precum şi răspunsuri la acestea, Directiva 2006/123/CE mai prevede două mecanisme specifice privind schimbul de informații: schimbul de informații privind acte şi împrejurări grave şi precise referitoare la o activitate de servicii care ar putea cauza un prejudiciu grav sănătății sau siguranței persoanelor sau mediului („alerte”) în temeiul articolului 29 alineatul (3) și al articolului 32 alineatul (1) din Directiva 2006/123/CE și schimbul de informații privind măsurile excepţionale referitoare la siguranța serviciilor („derogări în cazuri individuale”) în temeiul articolelor 18 și 35 din Directiva 2006/123|CE. ()) JO L 181, 18.5.2004, p. 25.